Sultan Abdul Halim Mu’adzam ຖືກແຕ່ງຕັ້ງໃຫ້ເປັນ ເຈົ້າຊີວິດມາເລເຊຍ ອີກຄັ້ງນຶ່ງ
Sultan Abdul Halim Mu’adzam ​​ຖືກ​ແຕ່ງຕັ້ງ​​ເປັນ​ເຈົ້າຊີວິດ​​ມາ​ເລ​ເຊຍ ອີກເປັນຄັ້ງທີສອງ ​​ແລະເປັນກະສັດທີ່​ມີ​ພະຊົນສູງທີ່​ສຸດຂອງ​ປະ​ເທດ.
Sultan Abdul Halim Mu’adzam ໄດ້ຖືກແຕ່ງຕັ້ງໃຫ້ເປັນເຈົ້າຊີວິດຂອງມະເລເຊຍອົງ ໃໝ່, ຊຶ່ງເປັນກະສັດ ພາຍໃຕ້ລັດຖະທໍາມະນູນທີ່ມີພະຊົນສູງທີ່ສຸດຂອງປະເທດເທົ່າທີ່ເຄີຍ ມີມາ Sultan Abdul Halim ທີ່ມີພະຊົນມາຍຸ 84 ພັນສາ ໄດ້ທໍາການສາບານຕົວເຂົ້າຮັບໜ້າທີ່ ຕາມປະເພນີ ໃນພິທີທີ່ຈັດຂຶ້ນຢູ່ພະຣາຊວັງແຫ່ງຊາດໃນນະຄອນ ຫລວງກົວລາລໍາເປີ ໃນ ວັນອັງຄານ ມື້ນີ້ Sultan Abdul Halim ເປັນເຈົ້າຊີວິດຂອງມະເລເຊຍອົງທໍາອິດ ທີ່ໄດ້ຂຶ້ນຄອງບັນລັງສອງ ຄັ້ງໃນຊີວິດ ພະອົງເຄີຍຂຶ້ນຄອງຣາດເປັນເຈົ້າຊີວິດມາແລ້ວ ໃນປີ 1970 ຫາ 1975 ຜູ້ປົກຄອງປະເທດທີ່ເປັນເຊື້ອພະວົງ 9 ພະອົງຂອງມາເລເຊຍ ໄດ້ປ່ຽນກັນຂຶ້ນເປັນກະສັດ ຂອງປະເທດ ໃນແຕ່ລະ 5 ປີ ເຖິງແມ່ນວ່າ ຕໍາແໜ່ງເຈົ້າຊີວິດ ສ່ວນໃຫຍ່ແລ້ວ ເປັນຕຳແໜ່ງໃນທາງພິທີການກໍຕາມ ແຕ່ ວ່າ ເຈົ້າຊີວິດ ກໍເປັນຜູ້ທີ່ໃຫ້ການຢືນຢັນໃນການແຕ່ງຕັ້ງຄະນະລັດຖະ ບານຂອງນາຍົກ ລັດຖະມົນຕີ ແລະກໍເປັນຜູ້ບັນຊາການທະຫານສູງສຸດຂອງປະເທດນຳດ້ວຍ ນອກນັ້ນເຈົ້າຊີວິດຍັງເປັນຜູ້ແຕ່ງຕັ້ງນັກບວດສາດສະໜາອິສລາມ ແລະກໍມີການຖືວ່າພະອົງ ຊົງເປັນຜູ້ນຳຂອງອິດສະລາມ ຊຶ່ງເປັນສາສະໜາທີ່ປະຊາຊົນສ່ວນ ໃຫຍ່ໃນມາເລເຊຍນັບ ຖືນັ້ນ